4.7.2022
DA
Den Europæiske Unions Tidende
C 257/39
Oplysninger vedrørende sagen for EUIPO Indehaver af det omtvistede varemærke: European Merchant Bank UAB Det omtvistede varemærke: EU-figurmærket EMBANK European Merchant Bank — EU-varemærke nr.
18 048 966 Sagen for EUIPO: Ugyldighedssag Den anfægtede afgørelse: Afgørelse truffet den 22. februar 2022 af Femte Appelkammer ved EUIPO (sag R 1845/2020-5)
Påstande — Den anfægtede afgørelse ændres, og ugyldighedsbegæringen tages til følge i sin helhed. — EUIPO og intervenienten tilpligtes at bære deres egne omkostninger og at betale sagsøgerens omkostningerne, herunder de omkostninger, der er opstået under sagen for EUIPO.
Anbringender — Tilsidesættelse af artikel 8, stk.
1, litra b), og artikel 60, stk.
1, litra a) i Europa-Parlamentets og Rådets forordning (EU) 2017/1001 — Tilsidesættelse af artikel 95, stk.
2, i Europa-Parlamentets og Rådets forordning (EU) 2017/1001, sammenholdt med artikel 27, stk.
24, i Kommissionens delegerede forordning (EU) 2018/625.
Sag anlagt den 13. maj 2022 — CCCME m.fl. mod Kommissionen (Sag T-263/22) (2022/C 257/51) Processprog: engelsk Parter Sagsøgere: China Chamber of Commerce for Import and Export of Machinery and Electronic Products (CCCME) (Beijing, Kina) og 8 andre (ved advokaterne R. Antonini, E. Monard og B. Maniatis) Sagsøgt: Europa-Kommissionen
Sagsøgernes påstande — Kommissionens gennemførelsesforordning (EU) 2022/191 af 16. februar 2022 om indførelse af en endelig antidumpingtold på importen af visse skruer, bolte, møtrikker og lignende varer af jern eller stål med oprindelse i Folkerepublikken Kina (1) annulleres, for så vidt som den vedrører CCCME, de enkelte virksomheder og de omhandlede medlemmer, og — Europa-Kommissionen tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgeren fremsat ni anbringender. 1.
Med det første anbringende gøres gældende, at Kommissionen har tilsidesat grundforordningens artikel 2, stk.
6a, litra a), og princippet om god forvaltningsskik i forbindelse med dens fastlæggelse af normalværdien. 2.
Med det andet anbringende gøres gældende, at Kommissionen ikke har sikret en rimelig sammenligning ved dens fastsættelse af dumpingen i strid med grundforordningens artikel 2, stk.
10.